**LĒMUMS**

Liepājā

|  |  |  |
| --- | --- | --- |
| 2022.gada 16.jūnijā | Nr.226/10  (prot. Nr.10, 5.§) |  |

Par aizņēmumu projekta "Pirmsskolas

izglītības iestādes ēkas būvniecība

Liedaga ielā 6, Liepājā" īstenošanai

Pamatojoties uz likuma "Par pašvaldībām" 15.panta pirmās daļas 4.punktu, likuma "Par pašvaldību budžetiem" 22.pantu, likuma "Par valsts budžetu 2022.gadam" 10.panta otrās daļas 3.punktu, Ministru kabineta 2021.gada 14.decembra noteikumiem Nr.834 "Kārtība, kādā izvērtē pašvaldību investīciju projektus jaunu pirmsskolas izglītības iestāžu būvniecībai vai esošo pirmsskolas izglītības iestāžu paplašināšanai", Ministru kabineta 2019.gada 10.decembra noteikumiem Nr.590 "Noteikumi par pašvaldību aizņēmumiem un galvojumiem", Liepājas pilsētas attīstības programmas 2015.-2020.gadam (spēkā līdz Attīstības programmas 2022.-2027.gadam apstiprināšanai) pielikuma Nr.2.2. "Investīciju plāns 2015.-2020.gadam" projektu unikālais Nr.Pr\_235.3. "Pirmsskolas izglītības iestādes ēkas būvniecība Liedaga ielā 6, Liepājā" un izskatot Liepājas valstspilsētas pašvaldības domes pastāvīgās Finanšu komitejas 2022.gada 9.jūnija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Atbalstīt projekta "Pirmsskolas izglītības iestādes ēkas būvniecība Liedaga ielā 6, Liepājā" (turpmāk - Projekts) īstenošanu saskaņā ar Ministru kabineta 2021.gada 14.decembra noteikumiem Nr.834 "Kārtība, kādā izvērtē pašvaldību investīciju projektus jaunu pirmsskolas izglītības iestāžu būvniecībai vai esošo pirmsskolas izglītības iestāžu paplašināšanai".

2. Apstiprināt Projekta kopējās izmaksas3 958 585,92 EUR (trīs miljoni deviņi simti piecdesmit astoņi tūkstoši pieci simti astoņdesmit pieci *euro* un 92 centi*)*.

3. Ņemt 2022.gadā Valsts kasē ilgtermiņa aizņēmumu uz 15 gadiem 3 168 000 EUR (trīs miljoni viens simts sešdesmit astoņi tūkstoši *euro*) ar izņemšanu vidējā termiņā projekta "Pirmsskolas izglītības iestādes ēkas būvniecība Liedaga ielā 6, Liepājā" īstenošanai par Valsts kases noteikto procentu likmi.

4. Aizņēmuma atdošanu plānot no Liepājas valstspilsētas pašvaldības pamatbudžeta ieņēmumiem, sākot ar 2025.gadu.

5. Garantēt saistību izpildi no Liepājas valstspilsētas pašvaldības budžeta līdzekļiem.

6. Nodrošināt Projekta īstenošanai nepieciešamo Liepājas valstspilsētas pašvaldības budžeta līdzfinansējumu būvdarbu izmaksu segšanai 712 141,62 EUR (septiņi simti divpadsmit tūkstoši viens simts četrdesmit viens *euro* un 62 centi) sadalījumā pa gadiem:

6.1. 2022.gadā - 266 443,40 EUR;

6.2. 2023.gadā - 445 698,22 EUR.

7. Nodrošināt Projekta īstenošanai nepieciešamo Liepājas valstspilsētas pašvaldības budžeta finansējumu būvuzraudzības un autoruzraudzības izmaksu segšanai 78 444,30 EUR (septiņdesmit astoņi tūkstoši četri simti četrdesmit četri *euro* 30centi) sadalījumā pa gadiem:

7.1. 2022.gadā - 34 998,71 EUR;

7.2. 2023.gadā - 43 445,59 EUR.

8. Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā.

9. Uzdot Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei un Finanšu pārvaldei sagatavot nepieciešamos dokumentus un iesniegt Finanšu ministrijas Pašvaldības aizņēmumu un galvojumu kontroles un pārraudzības padomē.

10. Atzīt par spēku zaudējušu Liepājas valstspilsētas pašvaldības domes 2022.gada 17.februāra lēmumu Nr.78/3 "Par projektu "Pirmsskolas izglītības iestādes ēkas būvniecība Liedaga ielā 6, Liepājā"".

11. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Finanšu pārvaldei 2 eks., Attīstības pārvaldei | |